4. 12. 93 De Europæiske Fællesskabers Tidende Nr. L 299/1 (Retsakter hvis offentliggørelse er obligatorisk) RÅDETS FORORDNING (EF) Nr. 3329/93 af 29. november 1993 om indgåelse af fiskeriaftalen mellem Det Europæiske Økonomiske Fællesskab og regeringen for Dominica RÅDET FOR DEN EUROPÆISKE UNION HAR — under henvisning til traktaten om oprettelse af Det Euro- pæiske Fællesskab, særlig artikel 43, under henvisning til forslag fra Kommissionen, under henvisning til udtalelse fra Europa-Parlamentet ()), og ud fra følgende betragtninger : Fællesskabet og Dominica har ført forhandlinger og har paraferet en fiskeriaftale, der på et gensidigt grundlag sikrer Fællesskabets fiskere fiskerimuligheder i farvandene henhørende under Dominicas højhedsområde eller juris- diktion og fiskere fra Dominica fiskerimuligheder i EF's fiskerizone ud for de franske departementer Guadeloupes og Martiniques kyster ; det er i Fællesskabets interesse at godkende denne aftale — UDSTEDT FØLGENDE FORORDNING : Artikel 1 Fiskeriaftalen mellem Det Europæiske Økonomiske Fællesskab og regeringen for Dominica godkendes på Fællesskabets vegne. Teksten til aftalen er knyttet til denne forordning. Artikel 2 Formanden for Rådet bemyndiges til at foranstalte den notifikation, der er omhandlet i artikel 14 i aftalen, og at udpege de personer, der er beføjet til at undertegne aftalen med bindende virkning for Fællesskabet. Artikel 3 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 29. november 1993. () Udtalelse afgivet den 17. november 1993 (endnu ikke offentli- gjort i Tidende). På Rådets vegne G. COÉME Formand